Rakvere Teatri etendus “Nagu peeglis”
Algusaeg:N, 14.05.2020 19:00
Lõpuaeg:N, 14.05.2020 21:05
Asukoht:Aruküla rahvamaja
Korraldaja:MTÜ Aruküla Kultuuriselts
Pilet:
Piletid hinnaga 17/ 15€. Piletid müügil Piletimaailmas ja Aruküla rahvamajas.
Draama purunenud paradiisist
Sellest pidi tulema perekonnaidüll, puhkusesaare paradiis. Suplused meres, paadisõidud, ühised õhtusöögid ja jutuajamised maamajas. Puhkus, mis oleks läbi ja lõhki täiuslik. Ootamatult hakkab aga ilus perepilt murenema ja eemalt paistavad kardetud tormipilved. Süveneva haiguse käes vaevleva Karini lähedased üritavad iga hinna eest hoida noort naist reaalsuses, teda toetada ja armastada, kuid paralleelmaailm ja nägemused ei küsi ilmumiseks luba.
See ebaharilik perekond – vaimsete probleemide all vaevlev naine, tema arstist mees, naise kirjanikust isa ja kasvuraskustes noorem vend – teeb kõik selleks, et kokku jääda. Kas sellest piisab?
“Kui oleks mingi selline koht, kuhu sa minna saaksid, kus sinu parem pool elada võiks, siis sa ju läheksid, eks?”
Esietendus 13. septembril 2019 Rakvere Teatri väikses saalis.
Etendus on kahes vaatuses ning kestab 2 tundi ja 5 minutit.
Teater ei soovita lavastust alla 15-aastastele.
„Nagu peeglis” puudutab. Ingmar Bergmani hingelahkav eluvaatlus sobib Madis Kalmeti lavastajateema ja tunnetusega. Näitlejad süüvivad tõsipingsasse suheteilma ausalt, ent karge kergusega, ilma rõhuva raskusevaimuta. Misanstseenid on läbimõeldud, tegelaste liikumisjoonis paotab sisemust, kuid saladused ei haihtu. Pille-Riin Purje
Lavastuslikult ja mänguliselt esindab „Nagu peeglis” praeguse Eesti teatri tipptaset. Veiko Märka
Teost on vahendanud Ingmar Bergmani Ühingu poolt Josef Weinberger Ltd.
www.ingmarbergman.se